Държавен вестник, бр. 69, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  69
6.3.4.1. Грижите за кожата на ръцете (дланите 
и предмишниците) са задължителни, защото и 
най-малките лезии (микротравми) са потенци­
ални резервоари на причинители на инфекции. 
6.3.4.2. Персоналът трябва да ползва кремо­
ве/лосиони за ръце за предпазване на кожата 
от изсушаване в резултат на честата употреба 
на дезинфектанти. Неподдържаната кожа не 
може да бъде дезинфектирана достатъчно на­
деждно. Кремовете/лосионите за ръце трябва да 
са хидратиращи, съвместими с антисептичните 
препарати и да не повлияват интактността на 
ръкавиците.
6.4. Препоръки за деконтаминация на ръцете: 
При вземането на решение как да се декон­
таминират ръцете следва да се имат предвид 
следните  основни фактори: вид на предпола­
гаемия контакт с пациента или други обекти; 
степен на контаминация, която може да въз­
никне по време на контакта; вид на здравните 
грижи и манипулациите и възприемчивост на 
пациента.
6.4.1. Ръцете се деконтаминират преди и 
след всеки контакт или грижа за пациента. 
Здравните работници, които имат директен 
контакт с пациентите, не трябва да носят нок­
топластика и бижута по ръцете, включително 
часовници (Категория IA). Естествените нокти 
се поддържат къси, като връхчетата им трябва 
да са не по-дълги от 0,5 см (Категория II). 
Наранявания и лезии се изолират с водоне­
пропускливо покритие.
6.4.2. При видимо замърсяване и/или конта­
минация с кръв или други потенциално инфек­
циозни течности ръцете се измиват незабавно 
и обилно с вода и сапун, подсушават се  и се 
дезинфектират  чрез обтриване с подходящ 
кожен антисептик. При невъзможност да бъдат 
измити веднага с вода ръцете се подлагат на 
дезинфекция чрез втриване по посочения начин.
6.4.3. След контакт с потенциално конта­
минирани повърхности, дори  при липса на 
видимо замърсяване, се прилага втриване на 
кожен антисептик. При контакт през ръкавици 
с нарушена цялост ръкавиците се отстраняват 
незабавно и ръцете се измиват/дезинфектират 
според степента на контаминация.
6.4.4. Задължителна е дезинфекцията на 
ръцете:
а) преди и след обслужване на всеки пациент;
б) при обслужване на един и същ пациент, 
когато се преминава от контаминирана към 
чиста част от тялото на пациента;
в) след всяко сваляне на ръкавиците неза­
висимо от това дали изглеждат неповредени.
6.5. Предотвратяване  контаминацията на 
средата при провеждане на мерките за хигиена 
на ръцете.
6.5.1. Място за миене. В работни зони с ви­
сок риск от инфекция мивките се ползват без 
контакт с дланите. Водната струя не се насочва 
директно към сифона, за да се предотврати 
разпръскването на вода с микроорганизми.
6.5.2. Дозиращи устройства
6.5.2.1. Дозиращите устройства (дозаторите) 
за дезинфектанти се поставят на удобно място 
и трябва да може да се задействат с лакът или 
крак, не се допуска  директно захващане.
6.5.2.2. Дозаторите за течен сапун и де­
зинфектанти трябва лесно да се почистват и 
дезинфектират.
6.5.2.3. Дозаторите, които не са изпразнени 
напълно, не се допълват. Преди последващо 
зареждане  дозаторите за течен сапун се по­
чистват основно чрез обилно изплакване на 
цялата система с гореща вода. Препоръчва 
се употребата само на пълнители, напълнени 
фабрично или в болничната аптека.
6.5.3. Сапуни
6.5.3.1. Препоръчва се използването на 
течни сапуни в еднократни опаковки, защото 
повторната подготовка и пълнене са свързани 
с риск от контаминация (Категория ІІІ).
6.5.3.2. Не се допуска използване на твърд 
сапун.
6.6. Във всяко лечебно заведение трябва 
да са налице организационни и  материални 
предпоставки за стриктно спазване на хигиената 
на ръцете, включително:
6.6.1. Течаща вода, сапун, мивки и средства 
за изсушаване в непосредствена близост до 
всички места, където се извършват диагностич­
но-лечебни манипулации и грижи за пациентите 
(Категория ІБ).
6.6.2. Дезинфектант за ръце на всички 
места, където се извършват диагностично-
лечебни манипулации и грижи за пациентите 
(Категория ІА).
6.7. Хигиената на ръцете е задължителен 
компонент в индукционното обучение на всички 
категории новопостъпил медицински персонал 
(Категория ІІ).
6.8. Разработена е и се осъществява про­
моционна програма за хигиената на ръцете с 
отделни целеви групи сред персонала и паци­
ентите (Категория ІІ).
6.9. Във всяко лечебно заведение е препоръ­
чително редовното провеждане на документиран 
контрол на хигиената на ръцете (Категория ІІ). 
6.9.1. Мониторирането на консумацията на 
дезинфектант за ръце е лесен, евтин и подхо­
дящ за всички видове ЛЗ метод за контрол. 
Като база за сравнение служи едномесечен 
период, през който стриктното спазване на 
изискванията, посочени в т. 6.4 от настоящия 
раздел, е било осигурено при контролирани 
условия (златен стандарт). При изработването 
на „златния стандарт“ се препоръчва участието 
на външен (независим) експерт по контрол на 
инфекциите.